132 



i Fjorden lige ud for mine Vinduer et tæt Dække af Bladalger, 

 vistnok Søsalat (Uha); her færdedes Rødben i Flokke paa 

 10—15. Ofte faldt de igennem det skrøbelige Dække og svøm- 

 mede saa omkring en lille Tid. Om Eftersommeren ses de 

 jævnlig i Flok med Hvidklirer, Præstekraver og Rylearter; de 



Fig. 21. Rede af Rødben. Billedet tilvenstre er taget saaledes, som Reden virkelig viser sig; paa 

 Billedet tilhøjre er Græsstraaene, der skjuler Æggene, bojet til Side. 



forsvinder tidligt, allerede sidst i August; først i September træffes 

 nogle, men i Maanedens sidste Halvdel er den kun set en en- 

 kelt Gang. 



HVIDKLIRE (Totanus glottis). Dens metalklingende Skrig 

 høres af og til om Foraaret sidst i April og først i Maj, naar 

 Fuglen trækker nordpaa; enkelte Gange er den ogsaa paa den 

 Tid set i Inddæmningen. Ellers er det ved Eftersommertid, den 

 træffes, en enkelt Gang i Juni, sparsomt i Juli, medens August — 

 September er den egentlige Tid for dens Optræden. Den ses 

 da ret hyppigt i Inddæmningen, inderst i Fjorden, langs Kysten, 

 i Eskemose og paa Svelmø, i Smaaflokke eller enkeltvis, ofte i 

 Selskab med andre Vadere. I Modsætning til Rødbenen træffes 

 den ofte September Maaned igennem, af og til ogsaa i Oktober. 

 Saaledes gik 25 Oktober 1917 en ved Stranden tæt ved min 

 Bolig; den var i sin smukke Vinterdragt, i hvilken den paa 

 Afstand ser meget hvid ud. At den var bleven tilbage, var nu 

 ikke saa mærkeligt, thi den havde et beskadiget Ben. Men ogsaa 

 helt uskadte Fugle kan holde sig til langt hen paa Efteraaret. 



